Държавен вестник, бр. 84, 2010 г., стр. 15

БРОЙ  84	
Д Ъ Р Ж А В Е Н  В Е С Т Н И К 	
СТР.  15  
6. създава и поддържа база данни относно 
предстоящи падежи, постъпили плащания и 
забавяне на плащания, очаквани приходи, 
както и други данни, свързани с дейността на 
дирекцията;
7. в 3-дневен срок от датата на констативния 
протокол, удостоверяващ извършеното плаща­
не, подготвя всички необходими документи за 
предприемане на действия по освобождаване на 
обезпеченията, учредени съгласно приватизаци­
онните договори върху дълготрайни материални 
активи, акции или дялове от приватизираното 
дружество;
8. отговаря за правното осигуряване на след­
приватизационния контрол и изготвя правни 
становища по осъществяване на следприва­
тизационния контрол;
9. осъществява процесуалното представител­
ство на агенцията пред съдебните институции 
и други юрисдикции по дела и производства, 
свързани с осъществявания следприватизацио­
нен контрол и образувани до датата на влизане 
в сила на правилника;
10. във връзка с изпълнение на предвиде­
ното в т. 9:
а) предприема необходимите действия за 
отправяне на искане до съответния компетентен 
съд за допускане обезпечение на бъдещ иск или 
на предявен иск, чрез налагане на обезпечителни 
мерки по чл. 397 от Гражданския процесуален 
кодекс върху имуществото на купувача и/или 
на приватизираното дружество;
б) извършва действия по предявяване и 
събиране на предвидените в договорите не­
устойки, лихви, обезщетения, предявяване на 
банкови гаранции, претендиране на суми по 
доверителни сметки и други правни действия 
в случаите на констатирано неизпълнение по 
приватизационните договори;
в) подготвя необходимите документи и 
внася в изпълнителния съвет предложение 
за предприемане на действия за издаване на 
заповед за незабавно изпълнение и изпълни­
телен лист по реда на чл. 418 от Гражданския 
процесуален кодекс въз основа на документ 
или извлечение от счетоводните книги в слу­
чаите, предвидени в ЗПСК;
г) подготвя необходимите документи и 
внася в изпълнителния съвет предложение за 
предприемане на действия за учредяване на 
ипотека, залог или друго обезпечение, когато 
са налице основанията за това;
д) подготвя необходимите документи и внася в 
изпълнителния съвет предложение за сключване 
на спогодби или споразумения за разсрочване на 
поети с приватизационните договори задължения 
при условията и по реда на ЗПСК;
е) предприема своевременни действия за 
започване на изпълнително производство и 
извършва всички необходими правни действия 
до неговото приключване;
ж) предлага на изпълнителния съвет пред­
приемане на действия за откриване или възоб­
новяване на производство по несъстоятелност 
за купувача при констатирано неизпълнение;
з) в законоустановените срокове подготвя 
документацията и предлага на изпълнителния 
съвет предявяване на всички вземания на аген­
цията в качеството є на кредитор в открити 
производства по несъстоятелност или ликви­
дация на купувачите по приватизационните 
договори, както и на приватизираните дружества 
в случаите на допуснато обезпечение върху 
тяхно имущество;
и) подготвя и внася в изпълнителния съвет 
предложение за възлагане на трети лица из­
вършването на процесуално представителство 
съгласно чл. 5 ЗПСК;
11. подготвя необходимите документи и 
внася в изпълнителния съвет предложение за 
предприемане на действия по разваляне на 
приватизационни договори, когато са налице 
основанията за това;
12. предлага на изпълнителния съвет да бъде 
дадено разрешение, съгласие или одобрение от 
името на продавача в случаите, когато това 
е предвидено в приватизационните договори;
13. внася в изпълнителния съвет предложе­
ние за издаване на удостоверение за липса на 
задължения, произтичащи от неизпълнение на 
приватизационен договор, по смисъла на чл. 78, 
ал. 2 от Закона за държавната собственост;
14. констатира изпълнението или неизпъл­
нението на изпълнителните споразумения към 
приватизационните договори в съответствие с 
Наредбата за условията и реда за определяне 
на отговорността на държавата за екологични 
щети, причинени от минали действия или без­
действия, при приватизация;
15. поддържа публичния регистър за процеса 
на следприватизационния контрол.
Раздел VІ
Организация на работата в агенцията
Чл. 35. (1) Всички документи, постъпващи 
в агенцията, се завеждат в деловодството.
(2) Изходящата кореспонденция се подписва 
от председателя на надзорния съвет или от из­
пълнителния директор в съответствие с тяхната 
компетентност, а по определени със заповед 
на изпълнителния директор въпроси – и от 
главния секретар или от заместник изпълни­
телните директори.
(3) Изходящата кореспонденция се извежда 
чрез деловодството.
Чл. 36. Подготвените за подпис докумен­
ти, както и тези, които се докладват на над­
зорния съвет и/или на изпълнителния съвет, 
задължително се парафират от съставителя на 
документа, от съответния началник на отдел 
и от директор на дирекция.